வழு இலா இலங்கை வேந்தும், வான் பெரும் படையும், சூழ தழுவு சீர் இளைய கோவும், சனகன் மா மயிலும், போற்ற, விழுமிய குணத்து வீரன் விளங்கினன், விமானத்து உம்பர்.	18 அண்டமே போன்றது ஐயன் புட்பகம்; அண்டத்து உம்பர், எண் தரும் குணங்கள் இன்றி, முதல் இடை ஈறு இன்று ஆகி, பண்டை நான்மறைக்கும் எட்டாப் பரஞ்சுடர் பொலிவதேபோல், புண்டரீகக் கண் வென்றிப் புரவலன் பொலிந்தான் மன்னோ.	19 இராமன் சீதைக்கு வழியிலுள்ள காட்சிகளைக் காட்டிச் செல்லுதல்